[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 25.7.2007

COM(2007) 448 окончателен

СЪОБЩЕНИЕ НА КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

Доклади от държави-членки за видовете поведение, които сериозно нарушават правилата на общата политика в областта на рибарството през 2005 г.

СЪОБЩЕНИЕ НА КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

Доклади от държави-членки за видовете поведение, които сериозно нарушават правилата на общата политика в областта на рибарството през 2005 г.

1. Въведение

С оглед на увеличаването на нивото на прозрачност за това как държавите-членки изпълняват своите задължения за прилагане на правилата на Общността, Регламент (ЕО) № 1447/1999 г. на Съвета[1] въведе задължението държавите-членки да докладват ежегодно на Комисията колко „сериозни“ нарушения са били открити и какви санкции са наложени. В тази връзка гореспоменатият регламент установи списък с 10 вида особено сериозни нарушения на правилата на Общността. Държавите-членки са длъжни да обезпечат предприемането на съответните мерки срещу физическите или юридическите лица, които нарушават правилата на Общата политика в областта на рибарството[2].Изброените видове поведение са свързани с най-важните задължения, наложени от правилата на Общността относно съхранението на рибните запаси, мониторинга и маркетинга на рибните продукти.

Процедурата за докладване на изискваната информация на Комисията е уредена в Регламент (EО) №° 2740/1999 на Комисията[3]. Информацията, предадена с електронни средства, следва да позволява сравнение между държавите-членки по отношение на ефективността на прилаганите от тях правила на Общата политика в областта на рибарството. Освен целта да увеличи прозрачността, крайната цел на законодателя е прогресивно да се създадат еднакви условия за дейност сред рибарите, които, след като вече са се уверили, че правилата се спазват еднакво из цялата Европейска общност, биха се доверявали повече на контролните власти и биха прилагали правилата на Общността относно опазването на рибните ресурси.

Настоящото съобщение се отнася за случаите на поведение, които сериозно са нарушили правилата на ОПОР и за които национален орган е отворил досие през 2005 г. Това е шестото съобщение по тази тема.

Комисията представи най-подходящата информация за 2000 г. в съобщението си от 12 ноември 2001 г.[4], за 2001 г. в съобщението си от 5 декември 2002 г.[5], за 2002 г. в съобщението си от 15 декември 2003 г.[6], за 2003 г. в съобщението си от 30 май 2005 г.[7] и за 2004 г. в съобщението си от 14 юли 2006 г.[8]

2. Доклади от държави-членки за 2005 г.

Регламент № 2740/1999 излага подробни правила за предаване на данни относно видове поведения, които сериозно са нарушили правилата на Общата политика в областта на рибарството. Данните ще се предават с електронни средства. Въз основа на тези данни службите на Комисията попълват таблици, които се прилагат към съобщението. Тези таблици са предназначени за подчертаване на най-интересните характеристики, които произлизат от докладите на държавите-членки.

Важно е да се отбележи, че изложената информация е предоставена от държавите-членки. Държавите-членки получиха възможността да проверят тези числа преди Комисията да финализира съобщението.

3. Допълнителна информация, подсигурена от държавите-членки

Тъй като тълкуването на събраната информация не е лесно, защото тя се състои изключително от набори числа, а някои данни може да подведат до известна степен, Комисията прикани държавите-членки да осигурят допълнителна информация, която счетат за необходима за изясняването на анализа на числата.Някои държави-членки предоставиха допълнителна информация. Главните елементи могат да се обобщят по следния начин:

- Процедурите (били те административни или с наказателен характер), започнати с цел санкциониране на нарушенията на ОПОР са обикновено продължителни. Приключването на цялата процедура изглежда отнема между 8—12 месеца. Наказателните процедури общо взето са най-дългите (само наказателни процедури се прилагат от Белгия, Ирландия, Нидерландия и Финландия);

- Малко информация е събрана относно рибните видове, най-много засягани от сериозни нарушения: най-вече за тези видове, за които се прилагат планове за възстановяване или национални ограничителни мерки и тези с висока търговска стойност (т.е. треска, херинга, морски дявол, калкан, лаврак, миди Сен Жак…) и за областите, където са били извършени сериозни нарушения;

- Изглежда, че най-много нарушения са открити от държавите-членки в рамките на техните Изключителни икономически зони, което е очевидно, но в момента не е възможно Комисията да уточни зоните ICES, в което е станало нарушението, тъй като повечето от националните доклади не осигуряват подобни подробности.

За пръв път настоящото съобщение включва препратка към националното законодателство и най-добри практики, с оглед на увеличаването на обхвата на съобщението. Измежду новите законодателни документи за прилагане на правила в областта на рибарството, си струва да се споменат:

- На 4 април 2006 г. Ирландия въведе Закон за морския риболов и морската юрисдикция 2006 г., за да актуализира националните нормативи за контрол на морския риболов и да осигури съответствието със задълженията за контрол на Общата политика в областта на риболова. Този закон увеличи наказанията за нарушенията в областта на риболова;

- Франция изрази намерението си да измени в близко бъдеще контролния режим, приложим към ОПОР, с цел да направи по-ефективни мерките. През 2005 г. вече бяха приети известен брой административни мерки за засилване ефикасността на санкциите;

- През септември 2005 г. Обединеното кралство допълни своите контролни мерки, като въведе нова схема за регистриране на първите купувачи на риба. Шотландската агенция за закрила на риболова (SFPA) също постигна споразумение с Британската кралска прокуратура кои дела да бъдат възлагани на Главния прокурор, който може да наложи парична глоба; тези случаи не се отнасят до съд и се разрешават с административна процедура;

- През 2005 г. Испания прие административен акт, който установява подробни критерии за административни санкции, които се прилагат в случай на нарушения в сектора на рибарството;

- Португалия прие насоки за подобряване на инспекциите и последващи действия по нарушенията;

- Швеция съобщи за въвеждането на изменение в режима на санкции, което ще позволи на администрацията да определи административни санкции (изземвания, отнемане на разрешителни), след като съдът е обявил, че нарушителят е виновен за сериозно нарушение на правилата на рибарството.

4. Сериозни нарушения спрямо броя на риболовните съдове във всяка държава-членка

Следната таблица показва броя на съдове, вписани в Регистъра на риболовните кораби на 31 декември 2005 г., наред с общия брой сериозни нарушения, открити и докладвани от държавите-членки (изключително) за съдове, плаващи под тяхното знаме. Въпреки че би било неточно да се вадят твърди заключения само от сравняването на тези числа с държавите-членки, тъй като нарушенията не винаги са свързани с нередностите, допускани от рибарите, но и от други икономически субекти, все пак изглежда, че при повечето от държавите-членки откритите нередности, сравнени с обема на флота, карат лошото представяне в контролните дейности или дори липсата на такива при някои държави-членки, да изпъкне.

Държава-членка | Брой на плавателните съдове | Сериозни нарушения |

Белгия | 121 | 22 |

Дания | 3269 | 361 |

Германия | 2121 | 96 |

Гърция | 18279 | 377 |

Естония | 1045 | 19 |

Испания | 13684 | 2949 |

Франция | 7859 | 864 |

Ирландия | 1415 | 109 |

Италия | 14426 | 3280 |

Кипър | 886 | 9 |

Латвия | 928 | 132 |

Литва | 271 | 3 |

Malta | 1420 | 3 |

Нидерландия | 828 | 117 |

Полша | 974 | 105 |

Португалия | 9186 | 761 |

Словения | 173 | 13 |

Финландия | 3267 | 25 |

Швеция | 1639 | 53 |

Обединено кралство | 6766 | 234 |

5. Докладите, предадени от държавите-членки

Общият брой случаи, докладвани от държавите-членки, е 10 443 , отнасящи се за целия списък от нарушения, включени в списъка на Регламент (ЕО) № 1447/1999 на Съвета. Числото е с 8,11 % по-високо от 2004 г.: тенденцията към увеличение в броя на откритите нередности е потвърдена по този начин, въпреки че трябва да се отчете разширяването на Европейския съюз. Държавите-членки откриха точно 783 нередности повече, отколкото през 2004 г., но флотът се е увеличил с 5697 единици след присъединяването от 2004 г. С оглед на улесняване на сравнението трябва да се отбележи, че броят на сериозните нарушения, открити през предишните години, е бил 7 298 през 2000 г., 8 139 през 2001 г., 6 756 през 2002 г., 9 502 през 2003 г. и 9 660 през 2004 г.Трябва да се отбележи също, че някои държави-членки докладваха през 2005 г. значително и необяснено увеличение или спадане в броя на откритите случаи, когато се сравнява с числата от 2004 г. Това може поне отчасти да се дължи на факта, че, както вече беше подчертано в различни съобщения, броят на записаните нарушения може да включва или да не включва нарушения на правила, които не са правила на ОПОР и/или свързани с дейности, провеждани във вътрешни води или докато се лови риба за удоволствие, по националните насоки.

Главните характеристики на приложените таблици могат да се обобщят, както следва:

74 % от нарушенията са били открити от Испания, Италия и Португалия. Тези държави също са сред държавите с по-голям брой плавателни съдове. Неразрешеният риболов обхваща 23 % от случаите, докато складирането, обработката, предлагането за продажба и транпортирането на рибни продукти, които не съответстват на текущите търговски стандарти са на второ място (17 %). Риболовът без разрешително се качва на трето място (15 %). Тези проценти наподобяват онези от 2004 г. и всъщност повечето открити нарушения от 2000 г. насам се отнасят към тези три вида поведение, докато много малко случаи (по-малко от 10 %) засягат други видове сериозни нарушения в правилата на ОПОР. Броят случаи с намеса в системата за наблюдение на риболовните кораби VMS почти се удвои през 2005 г. в сравнение с предишни години. Въпреки това той изглежда все още нисък, като се вземат предвид наблюденията, извършени от инспекторите на Комисията.

През 2005 г. 8 665 процедури завършиха със санкция. Все още съществуват учудващи и необясними разлики за едни и същи видове нарушения в ЕС и средната глоба, налагана в ЕС при делата, завършили с налагане на наказание през 2005 г. възлиза на 1548 EUR . това число е по-малко от половината от средната глоба, налагана през 2003 г. (4664 EUR) и по-малко от средната глоба, наложена през 2004 г. (2272 EUR). Има също значително намаляване в броя на отнетите разрешителни, което също е показано в приложените таблици (само 335 в сравнение с 1226 през 2004 г.). Само Дания и Гърция са използвали това наказание в повече от 10 % от санкционираните нарушения. Испания и Франция са докладвали 1 и респективно 8 отнемания.

И накрая се привлича внимание към съображението, че сумата, платена от риболовната индустрия като последствие от паричните наказания, наложени през 2005 г. (10,8 милиона EUR) е твърде незначителна, тъй като представлява само 0.17 % от стойността на разтоварванията през 2004 г.

6. Общи забележки за докладите на държавите-членки

След като още веднъж подчерта колко е трудно да се тълкува наборът от числа, показан в таблиците, без да има коментар от държавите-членки, Комисията заключава, че ситуацията спрямо предходната година всъщност не е се подобрила.Особено безпокойство буди фактът, че неподходящото ниво на наложените в повечето открити случаи санкции, както и ниският процент на заловени и дадени под съд от контролните органи може да убеди рибарите, че икономическата полза, която могат да извлекат от нарушаването на правилата си струва риска. Неуместното ниво на наказанията позволява на риболовната индустрия да счита плащанията, налагани за нарушения на правата на ОПОР просто като обикновени присъщи фирмени разходи и това премахва всякакво истинско желание да се съобразяват с правилата.

Комисията отново призовава държавите-членки да осигурят система от санкции, която има възпиращ ефект и да изменят по целесъобразност законодателството си, така че санкциите да имат разубеждаващ ефект. Комисията предлага в тази връзка по принцип стойността на улова на борда да се взема предвид от органа, когато се изчислява размерът на наказанието. Освен това, въпреки че държавите-членки имат свободата да приемат процедурите, които смятат за най-подходящи, Комисията желае да изрази повторно мнението си, че административна санкция като отменянето на разрешение за риболов или провеждане на професионална дейност е много ефективно пособие при повишаване на съобразяването с правилата на ОПОР, защото може да прилага бързо и с незабавен ефект. Комисията отбеляза, че някои държави-членки са въвели тази мярка, която преди е била непозната в тяхната правна система. За жалост по-голямата част от държавите-членки не използват това пособие, поне когато нарушаването на правилата е толкова сериозно, че да предизвика наказателен процес.

7. Нарушения, открити в рамките на Регионалните организации по рибарство (РОР)

Някои РОР прилагат или имат намерение да приемат контролни схеми, които предвиждат записването на нарушения. Такива схеми съществуват например в рамките на Организацията по риболова в северозападната част на Атлантическия океан (NAFO), Организация по риболова в североизточната част на Атлантическия океан (NЕAFС) и Комисията за опазване на живите морски ресурси на Антарктика (CCAMLR).

РОР изготвиха свои собствени списъци с нарушения на правилата, които с цел опазване на ресурсите бяха приети за „сериозни“. Тези нарушения не са докладвани в рамките на контекста на настоящото съобщение, но Комисията предполага, че нарушенията на правилата на ОПОР, извършени от рибарски съдове, функциониращи в рамките на гореспоменатите РОР, са записани между случаите, нотифицирани до Комисията за целите на настоящото съобщение.

Подходящо е да се припомни на този етап, че Европейската общност подава годишен доклад до горните организации за нарушенията, открити и нотифицирани до службите на Комисията от националните контролни органи. Не е възможно обаче да се сравнят данните, предадени на РОР и онези, показани в приложенията към настоящото съобщение, тъй като видовете нарушения не са еднакви.

Изглежда, че в контекста на РОР 11 явни нарушения (т.е. предполагаеми) по отношение на рибарски съдове на Общността бяха открити в областта на NEAFC през 2005 г. В областта на CCAMLR не бяха открити нарушения от съдове на Общността. 10 явни нарушения спрямо NAFO от страна на рибарски съдове на Общността бяха нотифицирани от други страни по договора. Това число все още е обект на потвърждение от страна на NAFO.

За повече прозрачност Комисията би искала да сравни броя на сериозни нарушения, извършени от съдове на Общността и открити в областта на компетентност на РОР с броя на сериозни нарушения, извършени от други страни по договора в същите области. Въпреки това всякакъв прогрес в тази насока би бил обект на промени в политиката на тези РОР, които отговарят за публикуването на статистика за сериозните нарушения, открити в техните области на компетентност.

8. Перспективи

Комисията все още счита, че това съобщение е възможно полезно пособие при сравняването на представянето на държавите-членки при осигуряване на съответствие с правилата на ОПОР. Повечето държави-членки споделят възгледа на Комисията.Стойността на годишната публикация на съобщението за „сериозни нарушения“ ще се оцени в контекста на осигуряването на еднакви условия за дейност в рамките на държавите-членки, както бе подчертано, когато през 2002 г. се реши за реформата в ОПОР. Общо мнение е, че е от първостепенно значение да се осигури пълна прозрачност върху санкциите, прилагани от държавите-членки за нарушения на правилата на ОПОР, за да се подобри прилагането. Все пак опитът, набран чрез съобщенията за „сериозни нарушения“ от 2000 до 2005 година, доказа ясно, че това няма да е възможно без значими адаптации на законодателни текстове на Общността и на националните процедури.

По отношение на юридическите текстове, съобразно с ангажимента си да подобри съдържанието на документа, както е записано в предишните съобщения, Комисията провеждаше консултации с държавите-членки, за да събере предложенията им. Дебатът изтъкна, че един от основните въпроси засяга определението на поведенията, които сериозно нарушават правилата на ОПОР: общопризнато е, че видовете, изброени в юридическите текстове на Комисията, не са достатъчно конкретни – положение, което води до различни тълкувания сред държавите-членки

С оглед на справянето с този проблем Комисията представи на 31 май 2006 г. пред Групата експерти по контрол над рибарството предложения за нова типология на нарушенията, които ще бъдат разгледани внимателно, както и относно това как би могла да се измени общата идея на съобщението.

Комисията предложи по-специално:

- да се стесни обхватът на съобщението като се наблюдават само нарушенията на онези правила на ОПОР, които се считат за най-важните сред „сериозните“. Нарушенията на националните правила или извършените нарушения от рибари аматьори няма повече да се записват;

- да се опишат по-добре всички видове нарушения; и

- да се разшири съдържанието на докладите от държавите-членки, които по-специално ще включват информация за социално-икономическата ситуация на закононарушителите и за ефективното въздействие от налаганите санкции

Комисията ще продължи да разисква темата с държавите-членки преди официално предложение за ревизиране на правната рамка, в частност в рамките на контекста на преработването на законодателството на Комисията относно контрола в областта на рибарството и борбата против незаконните рибарски практики. Междувременно Комисията следва да настоява, че е необходимо държавите-членки да предоставят на Комисията данни, които излизат извън рамките на статистическите данни, за да подобрят качеството на следващото съобщение и да го направят по-удобен инструмент за прозрачност.

По отношение на отговорностите на държавите-членки, Комисията отново ще ги призове да обмислят подобаващо задължението си да осигурят спазване на правилата на ОПОР с всички възможни средства. Комисията следва да заяви, че държавите-членки не изпълняват задълженията си, произлизащи от правилата на ОПОР. Един пример е достатъчен: държавите-членки понастоящем не са надлежно снабдени с подходящи средства, които биха им позволили да събират, обработват и оценяват данните, свързани със „сериозни нарушения“ на правилата на ОПОР, както трябва да бъде. Държавите-членки не са създали бази с данни за закодиране на съответни аспекти, отнасящи се до всеки отделен случай. Комисията би искала да настоява по този въпрос. Без компютъризирана база данни, съдържаща информация, която се отнася до закононарушителя, рибарския съд или предприятието, правните разпоредби, рибния вид и областите на риболов, икономическия контекст, административните разходи, понесените главни и странични санкции; няма да бъде възможно да се оценят правилно поведенията, административното изпълнение и ефикасността на текущото законодателство. Само с обработка на тези данни и на онези, които се съдържат в базите данни, които вече са предвидени от законодателството на Общността (като например регистър на флота, статистика, архиви на VMS), би било възможно да се оцени представянето на държавите-членки, да се сравни то и евентуално да се променят административните процедури и законодателните текстове, така че правилата на ОПОР да бъдат прилагани ефективно.Комисията вече предложи формат, който да се използва от националната администрация за тази цел[9]. Тя е готова да съдейства на държавите-членки да организират нови пособия, също и финансово чрез съществуващите бюджетни линии.Комисията подканя държавите-членки да адаптират съответно законодателството си и административната организация.

Списък на таблиците в приложението

I брой на откритите случаи според вид нарушение и държава-членка;

II брой на откритите случаи според националност на страната, извършила нарушението и държава-членка;

III брой на случаите, където са били наложени наказания според вида нарушение и държава-членка;

IV средна глоба по вид или по нарушение и по държава-членка;

V брой на изземванията според вид нарушение и държава-членка;

VI брой на отнетите разрешителни според вид нарушение и държава-членка;

VII сума, платена от рибарската индустрия във всяка държава-членка като последствие от сериозни нарушения;

VІІІ средна глоба във всяка държава-членка като последствие от сериозни нарушения и стойност на разтоварванията във всяка държава-членка;

ІХ. проект на набор данни, свързани със „сериозно нарушение“.

[pic]

[pic]

[pic]

[pic]

[pic]

[pic]

[pic]

[pic]

ПРИЛОЖЕНИЕ IX

ФОРМУЛЯР ЗА ПОПЪЛВАНЕ ОТ ДЪРЖАВИ-ЧЛЕНКИ

№ досие |

Данни относно нарушението Код на нарушението: Правни разпоредби: Номер от регистъра на флота: * Собственик на плавателния съд: * Име на капитана: * Име на превозвача *Търговско наименование: … Досие във връзка с досие №: * Кодове като номер по ДДС може да се използват |

Данни относно процедурата Орган, който е извършил вписването: Място и дата на вписването: Позоваване на законодателството: Орган, отговарящ за процедурата: Вид на процедурата: административна наказателна Дата на окончателното решение: Дата на изпълнение на решението: |

Данни относно решението Наложена сума € : Отменяне на професионалното разрешение месеци Конфискуване на улов стойност в еуро Конфискуване на двигателите стойност в еуро Стойност на улова заловен/продаден незаконно стойност в еуро Публикувано решение вестник |

Данни относно главните засегнати видове и област, където се е случило нарушението Кодове FAO и ICES Отговорна регионална риболовна организация (РРО) Съответен план за възстановяване |

Данни относно икономическите и социални аспекти Дължина на плавателния съд: > 10 mt; > 15 mt > 24 mt, > 40 mt Годишен оборот на предприятието: Брой на служителите Финансиране от Общността Риск от банкрутиране |

[1] ОВ L 167, 2.7.1999 г., стр. 5.

[2] Член 25 Р. 2371/2002

[3] ОВ L 328, 22.12.1999 г., стр. 62.

[4] COM (2001) 650, 12.11.2001 г.

[5] COM (2002) 687, 5.12.2002 г.

[6] COM (2003) 782, 15.12.2003 г.

[7] COM (2005) 207, 30.5.2005 г.

[8] COM (2006) 387, 14.7.2007 г.

[9] Виж приложение IX.